gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 3939, del 14-02-2001 (2001/806)

Notificació als interessats de la resolució d'expedient administratiu de desnonament, per no ús de l'habitatge com a domicilio habitual i permanent.
----------------------------------------------------------------------------------------------------------------------------------------------------

### Dades del document

Número de DOGV
:   3939

Data del DOGV
:   14-02-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/806


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació als interessats de la resolució d'expedient administratiu de desnonament, per no ús de l'habitatge com a domicilio habitual i permanent. [2001/M806]
  
En compliment d'allò que s'ha disposat en els articles 59.4 i 61 de la Llei 30/1992, de 26 de novembre, modificada per la Llei 4/1999, de 13 de gener, de Règim Jurídic de les Administracions Públiques i del Procediment Administratiu Comú, mitjançant aquest edicte es notifica als interessats que s'indiquen, la resolució de desnonament administratiu per no ús de l'habitatge com a domicili habitual i permanent.
  
Els interessats, per a coneixement i constància del contingut íntegre de l'expedient, podran comparèixer a les oficines de l'Institut Valencià d'Habitatge, SA en l'avinguda de la Plata, número 50, baix, de València, en horari de 09.00 a 13.00 hores, de dilluns a divendres, excepte festius, disposant d'un termini, a tal fi, de 15 dies hàbils.
  
Expedient: V-DANU-039/00
  
Codi de l'habitatge: 8682256424
  
Adreça: Portaceli, número 16, baix
  
Població: Bétera
  
Adjudicatari: Ramón Campos Navarro
  
Règim de cessió: accés diferit a la propietat
  
Data resolució: 8 de gener de 2001
Diari Oficial de la Generalitat Valenciana


Sumari del DOGV 3908, del 02-01-2001 (2000/9875)

Informació pública de l'edicte de l'Institut de la Petita i Mitjana Indústria de la Generalitat Valenciana (IMPIVA), pel qual es comunica el desistiment de la sol·licitud d'ajudes a diversos interessats. Expedients IMCEMA/2000/59 i IMEREG/2000/128).
---------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3908

Data del DOGV
:   02-01-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/9875


Organisme emissor
:   Institut de la Petita i Mitjana Indústria de la Generalitat Valenciana (IMPIVA)

Tipus de document
:   Anunci

Informació pública de l'edicte de l'Institut de la Petita i Mitjana Indústria de la Generalitat Valenciana (IMPIVA), pel qual es comunica el desistiment de la sol·licitud d'ajudes a diversos interessats. Expedients IMCEMA/2000/59 i IMEREG/2000/128). [2000/S9875]
  
Davant la impossibilitat d'efectuar la notificació directament a les persones interessades, tot i haver-se intentat sense efecte, per complir el que s'ha disposat en l'article 59.4 de la Llei 30/1992, de Règim Jurídic de les Administracions Públiques i del Procediment Administratiu Comú, es publiquen les següents notificacions a les persones que a continuació es ressenya:
  
Assumpte: comunicació de declaració de desistiment.
  
Titular:
  
Osmar Construcciones, SL
  
Adreça a Algemesí: c/ Fortaleny, 1
  
Expedient. IMCEMA/2000/59
  
Programa. IMCEMA-P. Cooperació Empresarial. Empreses
  
Motiu: no s'ha esmenat dins de termini la sol·licitud (documentació administrativa).
  
Tomas León, Ana Florentina
  
Adreça a Benicàssim: av. de la Parreta, 31
  
Expedient. IMEREG/2000/128
  
Programa. IMEREG-P. Energies Renovables (E. solar, tèrmica. Particular)
  
Motiu: no s'ha esmenat dins de termini la sol·licitud (documentació administrativa).
  
La resolució del director general és definitiva en via administrativa i contra ella podrà interposar-se, en el termini de dos mesos comptats des de l'endemà de la publicació, recurs contenciós administratiu davant els jutjats contenciosos administratius, i el recurrent podrà optar pel corresponent al seu domicili o pel que correspon a la seu d'aquest organisme, de conformitat amb el que s'ha previst en l'article 14 de la Llei 29/1998, Reguladora de la Jurisdicció Contenciosa Administrativa, sense perjudici de la interposició de qualsevol altre recurs que estime convenient.
  
València, 7 de novembre de 2000.- La directora tecnicoadministrativa: Rosa Ana Cremades Cortés.
  
Institut de la Petita i Mitjana Indústria
  
de la Generalitat Valenciana (IMPIVA)
Diari Oficial de la Generalitat Valenciana


Sumari del DOGV 4021, del 14-06-2001 (2001/5366)

Informació pública del nomenament de policia local.
---------------------------------------------------

### Dades del document

Número de DOGV
:   4021

Data del DOGV
:   14-06-2001

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2001/5366


Organisme emissor
:   Ajuntament de Riola

Tipus de document
:   Anunci

Informació pública del nomenament de policia local. [2001/Q5366]
  
Mitjançant la Resolució de l'Alcaldia, de data 16 de maig de 2001, i a proposta de l'Institut Valencià de Seguretat Pública i del tribunal qualificador de l'oposició realitzada, ha sigut nomenat Juan Miguel Benedito Fos, proveït del document nacional d'identitat 68946240, agent de la policia local d'aquesta corporació.
  
Cosa que es fa pública als efectes oportuns.
Diari Oficial de la Generalitat Valenciana


Sumari del DOGV 3978, del 11-04-2001 (2001/2911)

Informació pública d'actuació urbanística en l'àmbit de la Verola.
------------------------------------------------------------------

### Dades del document

Número de DOGV
:   3978

Data del DOGV
:   11-04-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/2911


Organisme emissor
:   Ajuntament de Sollana

Tipus de document
:   Anunci

Informació pública d'actuació urbanística en l'àmbit de la Verola. [2001/M2911]
  
Conformement a la Resolució de l'alcaldia número 090/2001, de 22 març de 2001, s'obri el període d'informació pública referida a la següent actuació urbanística:
  
1. Projecte d'urbanització de la unitat d'execució la Verola, que constitueix l'alternativa tècnica del programa d'actuació integrada.
  
2. Proposta juridicoeconòmica per a la gestió directa de l'actuació integrada en l'àmbit de referència.
  
3. Projecte de reparcel·lació dels terrenys que conformen la unitat reparcel·lable definida en el propi projecte.
  
Es fa públic als efectes que tota persona interessada puga examinar la dita documentació, formular les al·legacions que estime oportunes i alternatives tècniques substancialment distintes.
  
L'exposició al públic ho és per un període de 20 dies hàbils següents a la publicació de l'anunci en el Diari Oficial de la Generalitat Valenciana, ampliables a 40, si en els 10 primers dies es formulara compromís de presentar alternativa tècnica substancialment distinta.
  
Sense perjuí que la documentació del programa s'haja formulat en ordre a la gestió directa, s'admet la possibilitat de presentar propostes juridicoeconòmiques per a assumir la gestió indirecta, durant els cinc dies següents al venciment del tràmit d'exposició al públic.
  
Aquesta publicació suplirà la notificació, en els termes establits en l'article 59.4 de la Llei 30/1992, de 26 de novembre.
Diari Oficial de la Generalitat Valenciana


Sumari del DOGV 4048, del 23-07-2001 (2001/6324)

RESOLUCIÓ d'11 de maig de 2001, de la Universitat Politècnica de València, per la qual es nomena el senyor Josep Armengol Forti, professor titular d'escola universitària de l'àrea de coneixement Producció Vegetal, adscrita al Departament d'Ecosistemes Agroforestales.
---------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4048

Data del DOGV
:   23-07-2001

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2001/6324


Organisme emissor
:   Universitat Politècnica de València

Tipus de document
:   Resolució

RESOLUCIÓ d'11 de maig de 2001, de la Universitat Politècnica de València, per la qual es nomena el senyor Josep Armengol Forti, professor titular d'escola universitària de l'àrea de coneixement Producció Vegetal, adscrita al Departament d'Ecosistemes Agroforestales. [2001/X6324]
  
De conformitat amb la proposta elevada per la Comissió nomenada per a jutjar el concurs de mèrits convocat per Resolució de 9 de juny de 2000 d'aquesta Universitat, plaça núm. 97/00, codi 1.923 (BOE de 4 de juliol de 2000), i presentada per l'interessat la documentació a què fa referència el punt desé de la convocatòria, aquest Rectorat, fent ús de les atribucions conferides per l'article 42 de la Llei 11/1983, de 25 d'agost, de Reforma Universitària, i la resta de disposicions que la desenvolupen, ha resolt:
  
Nomenar el senyor Josep Armengol Forti, amb número de document nacional d'identitat 04.156.420, professor titular d'escola universitària de la Universitat Politècnica de València, de l'àrea de coneixement Producció Vegetal, adscrita al Departament d'Ecosistemes Agroforestales.
  
València, 11 de maig de 2001.- El rector: Justo Nieto Nieto.
Diari Oficial de la Generalitat Valenciana


Sumari del DOGV 4107, del 16-10-2001 (2001/9712)

Expedient número 634/2001. Adjudicació del subministrament de mobiliari clínic (tauleta i armariet de l'habitació del pacient).
-------------------------------------------------------------------------------------------------------------------------------

### Dades del document

Número de DOGV
:   4107

Data del DOGV
:   16-10-2001

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   2001/9712


Data del document
:   20-09-2001

Organisme emissor
:   Conselleria de Sanitat

Tipus de document
:   Resolució

Anàlisi jurídica

 Descriptors 

:   * adjudicació de contracte administratiu
    * contracte de subministraments

Expedient número 634/2001. Adjudicació del subministrament de mobiliari clínic (tauleta i armariet de l'habitació del pacient). [2001/Q9712]
  
1. Entitat adjudicadora
  
a) Organisme: Generalitat Valenciana. Conselleria de Sanitat.
  
b) Dependència que tramita l'expedient: Hospital General d'Elda. Carretera d'Elda a Sax, s/n, 03693 Elda (Alacant). Telèfon: 37 004 34 97; fax: 96 539 81 73.
  
c) Número d'expedient: 634/2001.
  
2. Objecte del contracte
  
a) Tipus de contracte: contracte de subministraments.
  
b) Descripció de l'objecte: subministrament de mobiliari clínic (tauleta i armariet de l'habitació del pacient).
  
c) Lots: dos.
  
d) Butlletí o diari oficial i data de publicació de l'anunci de licitació: Diari Oficial de la Generalitat Valenciana número 4.058, de 6 d'agost de 2001.
  
3. Tramitació, procediment i forma d'adjudicació
  
a) Tramitació: ordinària.
  
b) Procediment: obert.
  
c) Forma: concurs públic.
  
4. Pressupost base de licitació
  
Import total: disset milions cinc-centes mil pessetes (17.838.540 pessetes/105.177,12 euros).
  
5. Adjudicació
  
a) Data: 18 de setembre de 2001.
  
b) Contractista: Flex Equipos de Descanso, SA.
  
c) Nacionalitat: espanyola.
  
d) Import d'adjudicació: disset milions quatre-centes cinquanta-una mil vuit-centes pessetes (97.395.340 pessetes/104.887,43 euros).
Diari Oficial de la Generalitat Valenciana


Sumari del DOGV 4051, del 26-07-2001 (2001/6525)

Sol·licitud d'expedició de duplicat de títol de Graduat Escolar.
----------------------------------------------------------------

### Dades del document

Número de DOGV
:   4051

Data del DOGV
:   26-07-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/6525


Organisme emissor
:   Conselleria de Cultura i Educació

Tipus de document
:   Anunci

Sol·licitud d'expedició de duplicat de títol de Graduat Escolar. [2001/X6525]
  
El senyor Juan Vicente Guerola Garrido ha sol·licitat, per pèrdua de l'original, l'expedició de duplicat de títol de Graduat Escolar, les dades del qual s'indiquen a continuació.
  
Titular del document: Juan Vicente Guerola Garrido, nascut el 27 de maig de 1970 a Quatretonda, província de València, amb DNI núm. 87719377O .
  
Tipus de document: Graduat Escolar, expedit pel Ministeri d'Educació i Ciència el dia 29.01.1991, i registrat en el llibre 24, foli 21, número 8384000703.
  
Centre docent que lliurà l'original: EPA Rafael Altamira de Quatretonda (València).
  
La qual cosa es fa pública en compliment de l'Ordre de 24 d'agost de 1988, del Ministeri d'Educació i Ciència, perquè els possibles interessats puguen presentar les reclamacions oportunes, davant la directora de la Direcció Territorial de Cultura i Educació de València, carrer de Gregorio Gea, 14, en el termini de 30 dies comptat des de la publicació d'aquest anunci.
Diari Oficial de la Generalitat Valenciana


Sumari del DOGV 4081, del 07-09-2001 (2001/8463)

Advertiment d'anul·lació de l'autorització sanitària núm. EM-10.4697/V.
-----------------------------------------------------------------------

### Dades del document

Número de DOGV
:   4081

Data del DOGV
:   07-09-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/8463


Organisme emissor
:   Conselleria de Sanitat

Tipus de document
:   Anunci

Advertiment d'anul·lació de l'autorització sanitària núm. EM-10.4697/V. [2001/8463]
  
En relació amb l'autorització sanitària núm. EM-10.4697/V que té per a l'activitat de carnisseria l'establiment propietat de Mercapreu, situat al carrer Jaume I, núm. 32, de Monserrat, i a la vista de l'acta d'inspecció núm. 08-20.7142, de data 31 de gener de 2001, en què es deixa constància que en les instal·lacions esmentades s'ha deixat d'exercir l'activitat.
  
Se'ls comunica que el director territorial de Sanitat els donarà de baixa en el cens d'establiments autoritzats pel cessament de l'activitat.
  
No obstant això, disposen d'un termini de 10 dies per a al·legar el que consideren adequat en aquest Centre de Salut Pública de Torrent, situat al carrer del pintor Ribera, 28, 46978 Torrent, tel. 76 530 87 49. Si transcorre aquest termini sense resposta de la seua part, farem el que s'indica més amunt.
Diari Oficial de la Generalitat Valenciana


Sumari del DOGV 3933, del 06-02-2001 (2001/655)

Informació pública del programa d'actuació integrada sector residencial baixa densitat.
---------------------------------------------------------------------------------------

### Dades del document

Número de DOGV
:   3933

Data del DOGV
:   06-02-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/655


Organisme emissor
:   Ajuntament de Guardamar del Segura

Tipus de document
:   Anunci

Informació pública del programa d'actuació integrada sector residencial baixa densitat. [2001/Q655]
  
Mitjançant la Resolució de l'Alcaldia de data 17 de gener de 2001, es resol:
  
Primer
  
Sotmetre a informació pública la proposta de programa d'actuació integrada sector residencial baixa densitat presentada per la mercantil Procopey, SL, que consta d'alternativa tècnica i projecte d'urbanització de la unitat esmentada, durant 20 dies, mitjançant un edicte que es publicarà en el Diari Oficial de la Generalitat Valenciana, en un diari d'informació general editat a la Comunitat Valenciana i al tauler d'anuncis de l'ajuntament. S'adverteix de la possibilitat de formular al·legacions, proposicions juridicoeconòmiques en competència i alternatives tècniques.
  
La proposició juridicoeconòmica es presentarà durant els cinc dies següents al venciment del termini anterior. Aquests terminis es prorrogaran si durant els 10 primers dies d'informació pública, alguna persona es compromet a presentar una alternativa tècnica substancialment distinta a la inicial i presenta caució d'això.
  
Segon
  
Sotmetre a informació pública per un període mínim d'un mes mitjançant un edicte que es publicarà en el Diari Oficial de la Generalitat Valenciana, en un diari d'informació general editat a la Comunitat Valenciana i al tauler d'anuncis de l'ajuntament, el projecte d'homologació parcial modificativa sector residencial baixa densitat de les normes subsidiàries de Guardamar a la Llei 6/1994, de la Generalitat Valenciana, i pla parcial de desenvolupament sector residencial baixa densitat, documents complementaris i de tramitació simultània al programa presentats per la mercantil Procopey, SL, als efectes de poder formular les al·legacions que corresponguen.
Diari Oficial de la Generalitat Valenciana


Sumari del DOGV 4057, del 03-08-2001 (2001/7645)

Informació pública de la convocatòria per a proveir tres places d'operari de neteja.
------------------------------------------------------------------------------------

### Dades del document

Número de DOGV
:   4057

Data del DOGV
:   03-08-2001

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2001/7645


Data del document
:   12-07-2001

Organisme emissor
:   Ajuntament de Busot

Tipus de document
:   Convocatòria

Descriptors 

:   * Busot
    * administració local
    * concurs administratiu
    * personal de serveis

Informació pública de la convocatòria per a proveir tres places d'operari de neteja. [2001/Q7645]
  
Resolució de 12 de juliol de 2001, de l'Ajuntament de Busot (Alacant), sobre la convocatòria per a proveir tres places d'operari de neteja.
  
En el Butlletí Oficial de la Província d'Alacant número 107, de data 12 de maig de 2001, es publiquen íntegrament les bases per a proveir en propietat tres places d'operari de neteja, en règim de concurs oposició, que estan vacants a la plantilla de personal laboral d'aquest ajuntament.
  
El termini de presentació d'instàncies és de 20 dies naturals, comptadors des de l'endemà de la publicació d'aquest anunci en el Boletín Oficial del Estado.
  
Els anuncis successius relacionats amb aquesta convocatòria es publicaran en el Butlletí Oficial de la Província d'Alacant i al tauler d'anuncis de l'ajuntament.
Diari Oficial de la Generalitat Valenciana


Sumari del DOGV 3974, del 05-04-2001 (2001/2729)

Informació pública del programa d'actuació integrada de la unitat d'execució número 2.
--------------------------------------------------------------------------------------

### Dades del document

Número de DOGV
:   3974

Data del DOGV
:   05-04-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/2729


Organisme emissor
:   Ajuntament de Vilallonga

Tipus de document
:   Anunci

Informació pública del programa d'actuació integrada de la unitat d'execució número 2. [2001/Q2729]
  
Mitjançant la Resolució de l'Alcaldia, de data 15 de març de 2001, se sotmet a informació pública pel termini de 20 dies hàbils, comptadors des de l'endemà de la publicació d'aquest edicte en el Diari Oficial de la Generalitat Valenciana, el programa d'actuació integrada de la unitat d'execució número 2, redactat per l'ajuntament i promogut per gestió directa, amb el projecte d'urbanització, i en les condicions assenyalades en l'article 46 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
Durant aquest període podran formular-se tant al·legacions com alternatives tècniques a l'exposada al públic, així com presentar proposicions juridicoeconòmiques durant el termini dels cinc dies següents al venciment del termini anterior.
  
Aquests terminis es prorrogaran en 20 dies addicionals, si durant els 10 primers dies de la informació pública es presenta una alternativa tècnica substancialment distinta a la inicial i es presta caució d'això en la quantia que reglamentàriament es determine.
  
L'acte d'obertura de pliques es faria en la data hàbil a la conclusió del termini per a presentar les proposicions juridicoeconòmiques.
Diari Oficial de la Generalitat Valenciana


Sumari del DOGV 4001, del 17-05-2001 (2001/4206)

RESOLUCIÓ de 5 d'abril de 2001, del conseller de Justícia i Administracions Públiques, per la qual s'aprova l'escut de l'Ajuntament de Cinctorres (Castellón).
--------------------------------------------------------------------------------------------------------------------------------------------------------------

### Dades del document

Número de DOGV
:   4001

Data del DOGV
:   17-05-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/4206


Data del document
:   05-04-2001

Organisme emissor
:   Conselleria de Justícia i Administracions Públiques

Tipus de document
:   Resolució

Descriptors 

:   * Cinctorres
    * administració local
    * heràldica
    * bandera
    * municipi

RESOLUCIÓ de 5 d'abril de 2001, del conseller de Justícia i Administracions Públiques, per la qual s'aprova l'escut de l'Ajuntament de Cinctorres (Castellón). [2001/4206]
  
L'Ajuntament de Cinctorres ha estimat convenient adoptar escut perquè el represente i simbolitze. Per això, d'acord amb les facultats que li confereixen les disposicions legals en vigor, va elevar per a la seua aprovació la corresponent proposta, prèvia memòria i estudi heràldic.
  
El procediment es va tramitar d'acord amb les normes establides en el Decret 116/1994, de 21 de juny, del Govern Valencià, pel qual es regulen els símbols, tractaments i honors de les entitats locals de la Comunitat Valenciana.
  
El Consell Tècnic d'Heràldica va emetre dictamen favorable.
  
Per aquests motius, i fent ús de les facultats que em confereix la legislació abans citada, resolc:
  
Aprovar l'escut adoptat per l'Ajuntament de Cinctorres que quedarà organitzat de la següent manera:
  
 ?Escut quadrilong de punta redona.
  
De gules, cinc torres d'or en sautor, maçonades i aclarides de sable. En cap i sobre la torre central, un cairó amb quatre pals de gules.
  
Al timbre, corona reial oberta.-
  
Contra aquesta resolució que posa fi a la via administrativa els interessats podran interposar, potestativament, recurs de reposició davant el mateix òrgan que ha dictat l'acte, en el termini d'un mes comptador des de l'endemà de la seua notificació o publicació, si és el cas, en el Diari Oficial de la Generalitat Valenciana, o bé recurs contenciós-administratiu davant la Sala del Contenciós-Administratiu del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la seua notificació o publicació, si és el cas, en el Diari Oficial de la Generalitat Valenciana. Tot això d'acord amb el que disposen els articles 116 i 117 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú i els articles 10, 14 i 46 de la Llei 29/1998, de 13 de juliol, Reguladora de la Jurisdicció Contenciosa-Administrativa, sense perjudici que els interessats utilitzen qualsevol altra via que consideren oportuna.
  
Valencia, 5 d'abril de 2001.- El conseller de Justícia i Administracions Públiques: Carlos González Cepeda.